Oficialusis leidinys L 203 , 13/08/1993 p. 0024 - 0026

specialusis leidimas suomių kalba: skyrius 13 tomas 24 p. 0155

specialusis leidimas švedų kalba: skyrius 13 tomas 24 p. 0155



Šešioliktoji Komisijos direktyva 93/47/EEB 1993 m. birželio 22 d. derinanti su technikos pažanga Tarybos direktyvos 76/768/EEB dėl valstybių narių įstatymų, susijusių su kosmetikos gaminiais, suderinimo II, III, V, VI ir VII priedus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1976 m. liepos 27 d. Tarybos direktyvą 76/768/EEB dėl valstybių narių įstatymų, susijusių su kosmetikos gaminiais, suderinimo [1] su paskutiniais pakeitimais, padarytais Direktyva 92/86/EEB [2], ypač į jos 8 straipsnio 2 dalį, kadangi, remiantis turima informacija, būtų galima galutinai leisti naudoti ultravioletinių spindulių filtrą, tuo tarpu tam tikros laikinai leidžiamos medžiagos, konservantai ir ultravioletinių spindulių filtrai turi būti galutinai uždrausti arba leisti naudoti papildomą apibrėžtą laikotarpį; kadangi, siekiant apsaugoti visuomenės sveikatą, būtina uždrausti naudoti 4-amino-2-nitrofenolį; kadangi pagal naujausius mokslinius ir techninius tyrimus stroncio peroksidą ir fenolftaleiną galima leisti naudoti, taikant tam tikrus apribojimus ir etiketėje įrašant įspėjamąjį užrašą dėl sveikatos; kadangi pagal naujausius mokslinius ir techninius tyrimus 3-imidazol-4-ilakrilo rūgštį ir jos etilesterį galima naudoti kosmetikos gaminiuose kaip ultravioletinių spindulių filtrą iki 1994 m. birželio 30 d., taikant tam tikrus apribojimus ir sąlygas; kadangi šioje direktyvoje numatytos priemonės atitinka Direktyvų dėl techninių kliūčių panaikinimo kosmetikos gaminių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyva 76/768/EEB iš dalies keičiama taip: 1. Į II priedą įrašomas šis numeris: "412. 4-amino-2-nitrofenolis". 2. III priedo 1 dalyje: a) prie nuorodų numerių 8, 9 ir 10 f skilties b punkte turėtų būti įrašyta: "Mūvėti tinkamas pirštines"; b) prie nuorodos numerio 12 f skiltyje turėtų būti įrašyta: "a) Mūvėti tinkamas pirštines". 3. į III priedo 2 dalį įrašomi šie nuorodų numeriai: "a | b | c | d | e | f | g | 1 | Stroncio peroksidas | Nuplaunamieji plaukų priežiūros gaminiai, skirti profesionalams | 4,5 % perskaičiavus į stroncį gatavame gaminyje | Visi gaminiai turi atitikti reikalavimus dėl vandenilio peroksido išsiskyrimo | Tik profesionalamsVengti patekimo į akisPatekus į akis, nedelsiant praplauti vandeniu | 1994 6 30" | "a | b | c | d | e | f | g | 3 | Fenolftaleinas (*) [3,3-bis(4-hidroksifenil)ftalidas] | Dantų pastos | 0,04 % | | | 1994 6 30". | 4. V priede po nuorodos numerio 5 žodžių "III priedas (1 dalis)" įrašomi šie žodžiai: "stroncio peroksidas, taikant sąlygas, nustatytas III priedo 2 dalies nuorodos numeriui 1,…" 5. prie nuorodų numerių 2, 15, 16, 21, 26, 27, 28, 29, 30 nurodyta data "1993 m. birželio 30 d." pakeičiama "1994 m. birželio 30 d." 6. VII priedo 1 dalyje: a) įrašomas šis nuorodos numeris: "a | b | c | d | e | 8 | 1-(4-tret-butilfenil)-3-(4-metoksifenil)propan-1,3-dionas | 5 %"; | | | b) išbraukiamas nuorodos numeris 5. 7. VII priedo 2 dalyje: a) įrašomas šis nuorodos numeris: "a | b | c | d | e | g | 33 | 3-imidazol-4-ilakrilorūgštis ir jos etilesteris | 2 % (perskaičiavus į rūgštį) | | | 1994 6 30"; | b) išbraukiamas nuorodos numeris 31; c) prie nuorodų numerių, 2, 5, 6, 12, 13, 17, 24, 25, 26, 28, 29, 32 nurodyta data "1993 m. birželio 30 d." pakeičiama "1994 m. birželio 30 d." 2 straipsnis 1. Nepaisydamos 1 straipsnyje nurodytų leidimo datų, valstybės narės imasi visų būtinų priemonių užtikrinti, kad Bendrijoje įsisteigę gamintojai ir importuotojai nuo 1994 m. liepos 1 d. nepateiktų į rinką šios direktyvos reikalavimų neatitinkančių gaminių, kurių kurių sudėtyje yra 1 straipsnyje nurodytų medžiagų. 2. Valstybės narės imasi būtinų priemonių užtikrinti, kad 1 dalyje nurodyti gaminiai, kurių sudėtyje yra medžiagų, nurodytų 1 straipsnyje, nebūtų parduodami arba realizuojami galutiniam vartotojui nuo 1995 m. birželio 30 d., jei jie neatitinka šios direktyvos reikalavimų. 3 straipsnis 1. Valstybės narės priima įstatymus ir kitus teisės aktus, kurie, įsigalioję ne vėliau kaip 1994 m. birželio 30 d., įgyvendina šią direktyvą. Apie tai jos nedelsdamos praneša Komisijai. 2. Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės. 3. Valstybės narės pateikia Komisijai šios direktyvos taikymo srityje priimtų nacionalinės teisės aktų nuostatų tekstus. 4 straipsnis Ši direktyva skirta valstybėms narėms. Priimta Briuselyje, 1993 m. birželio 22 d. Komisijos vardu Christiane scrivener Komisijos narė [1] OL L 262, 1976 9 27, p. 169. [2] OL L 325, 1992 11 11, p. 18. --------------------------------------------------